Oficiālais Vēstnesis L 220 , 29/07/1989 Lpp. 0049 - 0050

Speciālizdevums somu valodā: Nodaļa 3 Sējums 30 Lpp. 0028

Speciālizdevums zviedru valodā: Nodaļa 3 Sējums 30 Lpp. 0028



Komisijas Regula (EEK) Nr. 2318/89 (1989. gada 28. jūlijs), ar ko groza Regulu (EEK) Nr. 1764/86 par obligātām kvalitātes prasībām produktiem uz tomātu bāzes, par kuriem ir tiesības saņemt ražošanas atbalstu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1986. gada 24. februāra Regulu (EEK) Nr. 426/86 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1125/89 [2], un jo īpaši tās 6. panta 4. punktu, tā kā nemizoti tomāti, veseli vai sadalīti (biezenis vai picas mērce), no KN apakšpozīcijas ex200210 ar Padomes Regulu (EEK) Nr. 1125/89 bija iekļauti to produktu sarakstā Regulas (EEK) Nr. 426/86 I pielikuma A daļā, par kuriem ir tiesības saņemt ražošanas atbalstu; tā kā tādēļ, pamatojoties uz tradicionāliem un godīgiem ražošanas procesiem, būtu jānosaka arī obligāti kvalitātes standarti attiecīgajiem produktiem; tā kā ar šo regulu noteiktās kvalitātes prasības veido papildu noteikumus turpmākai ražošanas atbalsta sistēmas piemērošanai, papildinot noteikumus, kas pieņemti ar Komisijas 1984. gada 5. jūnija Regulu (EEK) Nr. 1599/84, ar ko izklāsta noteikumus ražošanas atbalsta sistēmas piemērošanai attiecībā uz augļu un dārzeņu pārstrādes produktiem [3]; regulā jaunākie grozījumi izdarīti ar Regulu (EK) Nr. 2260/89 [4]; tā kā tāpēc ir jāgroza Komisijas Regula (EEK) Nr. 1764/86 [5]; tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 1764/86 groza šādi. 1. Tās I sadaļu aizstāj ar šādu: "I SADAĻA Prasības attiecībā uz mizotiem un nemizotiem tomātiem 3. pants Šajā sadaļā "mizoti tomāti" ir: - mizoti saldēti tomāti, veseli vai sadalīti, un - mizoti konservēti tomāti, veseli vai sadalīti, kā nosaka Regulas (EEK) Nr. 1599/84 1. pants; nemizoti konservēti tomāti, veseli vai sadalīti, kā nosaka iepriekšminētās regulas 1. pants. 4. pants 1. Mizotiem vai nemizotiem tomātiem drīkst pievienot tikai šādas sastāvdaļas: - ūdeni, - tomātu sulu, - tomātu koncentrātu, - vārāmo sāli (nātrija hlorīdu), - dabiskās virces, aromātiskos garšaugus un to ekstraktus, un dabiskās smaržvielas. Kā piedevas mizotu vai nemizotu tomātu ražošanā drīkst izmantot tikai citronskābi (E 330) un kalcija hlorīdu (509). 2. Pievienotais vārāmā sāls daudzums nedrīkst pārsniegt 3 % no tīrsvara un, pievienojot kalcija hlorīdu, kopējais kalcija jona saturs nedrīkst pārsniegt 0,045 % tomātiem veselā veidā un 0,080 % tomātiem sadalītā veidā. Nosakot pievienotā vārāmā sāls daudzumu, par hlorīdu dabīgo saturu uzskata 2 % no sausnas satura. 3. Pievienotā tomātu sula un tomātu koncentrāts atbilst obligātajām prasībām, kas noteiktas II sadaļā. 5. pants 1. Mizotos un nemizotos tomātos nav produktam neraksturīgu garšu un aromātu, un to krāsa, ja tie ir pareizi pārstrādāti, ir raksturīga izmantotajai šķirnei. 2. Mizotos tomātos praktiski nav mizu. Nemizotos tomātos miza ir praktiski nesašķelta. Veseli mizoti un nemizoti tomāti ir praktiski bez bojātām daļām. 3. Konservētos tomātos (tomātos un pārsedzošajā šķidrumā) pelējuma pārbaudes rezultāts nepārsniedz 50 % pozitīvo lauku, bet pH līmenis nepārsniedz 4,5. 6. pants 1. Uzskata, ka produkts atbilst 5. panta 2. punkta prasībām, ja nav pārsniegtas šādas nepilnību pielaides: - plankumi: kopējais laukums 35 cm2; - mizas (mizotos tomātos): - veselos: kopējais laukums 300 cm2; - sadalītos: kopējais laukums 1250 cm2; - mizas nav (nemizotos tomātos): - veselos: kopējais laukums 300 cm2; - sadalītos: kopējais laukums 1250 cm2. Pielaides noteiktas uz 10 kg tīrsvara. 2. Šā panta 1. punktā: a) "plankumi" nozīmē laukumus, kuru virsmu skāruši bojājumi, un tādēļ krāsa vai struktūra ievērojami atšķiras no normālajiem tomāta audiem, bet parasti pārstrādes laikā tos aizvāc; b) "miza" nozīmē gan mizu, kas piekļaujas tomāta mīkstumam, gan mizu, kas nepiesaistītā veidā atrodama traukā. 7. pants 1. Mizotu vai nemizotu konservētu tomātu gadījumā tomāti un pārklājošais šķidrums traukā aizņem ne mazāk par 90 % no trauka ūdens tilpuma. 2. Veselu, mizotu vai nemizotu, konservētu tomātu sausais tīrsvars vidēji ir vismaz 56 % no trauka ūdens tilpuma, kas izteikts gramos. 3. Ja mizotus vai nemizotus konservētus tomātus pilda stikla traukos, pirms 1. un 2. punktā minēto procentu aprēķināšanas ūdens tilpumu samazina par 20 ml." 2. Regulas IV sadaļas 13. panta 1. punktā vārdus "mizoti tomāti" aizstāj ar vārdiem "mizoti un nemizoti tomāti". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro no 1989. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 28. jūlijā Komisijas vārdā — Komisijas loceklis Ray Mac Sharry [1] OV L 49, 27.2.1986., 1. lpp. [2] OV L 118, 29.4.1989., 29. lpp. [3] OV L 152, 8.6.1984., 16. lpp. [4] OV L 216, 27.7.1989., 46. lpp. [5] OV L 153, 7.6.1986., 1. lpp. --------------------------------------------------